ddrg/super_eurlex huggingface dataset:
Nõukogu otsus,

8. detsember 2003,

mis käsitleb võltsitud euromüntidega seotud analüüsimist ja koostööd

(2003/861/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 123 lõike 4 kolmandat lauset,

võttes arvesse komisjoni ettepanekut,

võttes arvesse Euroopa Keskpanga arvamust [1]

ning arvestades järgmist:

(1) Nõukogu 28. juuni 2001. aasta määrusega (EÜ) nr 1338/2001, milles sätestatakse euro võltsimise takistamiseks vajalikud meetmed, [2] ja eriti selle artikliga 5 nähakse ette, et võltsitud euromünte analüüsivad ja liigitavad igas liikmesriigis olevad riiklikud müntide analüüsimise keskused (RMAK) ja Euroopa Tehnika- ja Teaduskeskus (ETTK). Komisjon on 2000. aastal loonud nende tehniliste organite asjakohase tegevuse kooskõlastamise raamistiku.

(2) Nõukogu eesistuja ja Prantsuse rahandusministri vahel 28. veebruaril ja 9. juunil 2000 vahetatud kirjade kohaselt on ETTK 2001. aasta oktoobrist ajutiselt täitnud oma ülesandeid Prantsusmaa rahapajas, kusjuures halduslikku tuge on pakkunud komisjon.

(3) Euromüntide võltsimise eest kaitsmise jätkuvuse ja sõltumatuse tagamiseks tuleks komisjonile panna vastutus ETTK ülesannete täitmise eest ja pädevate tehniliste organite sellealase tegevuse kooskõlastamise tagamise eest,

ON VASTU VÕTNUD KÄESOLEVA OTSUSE:

Artikkel 1

Komisjon asutab Euroopa Tehnika- ja Teaduskeskuse ja tagab selle toimimise ning pädevate tehniliste organite tegevuse kooskõlastamise, et kaitsta euromünte võltsimise eest.

Artikkel 2

Käesolev otsus on adresseeritud liikmesriikidele, kus euro on ühisrahana kasutusele võetud.

Brüssel, 8. detsember 2003

Nõukogu nimel

eesistuja

F. Frattini

[1] ELT C 202, 27.8.2003, lk 31.

[2] EÜT L 181, 4.7.2001, lk 6.

--------------------------------------------------
ET Euroopa Liidu Teataja L 25/12

Komisjoni 23. detsembri 2003. aasta otsuse 2004/90/EÜ (tehniliste sätete kohta Euroopa Parlamendi ja nõukogu direktiivi 2003/102/EÜ artikli 3 rakendamiseks jalakäijate ja muude vähem kaitstud liiklejate kaitse kohta enne kokkupõrget ja kokkupõrke korral mootorsõidukiga, millega muudetakse direktiivi 70/156/EMÜ) parandus

( Euroopa Liidu Teataja L 31, 4. veebruar 2004 )

(Eestikeelne eriväljaanne 2004, 13. Tööstuspoliitika ja siseturg, 33. köide, lk 34)

Leheküljel 23 lisa I osa punkti 2.2 teise lõigu teises lauses

asendatakse

“Kui see tingimus on täidetud, kohandatakse sõiduk projektijärgsesse asendisse või kohandatakse kõiki järgnevaid mõõtmisi ja läbiviidud teste selliselt, et simuleerida sõiduki asumist projektijärgses asendis.”

järgmisega:

“Kui see tingimus ei ole täidetud, kohandatakse sõiduk projektijärgsesse asendisse või kohandatakse kõiki järgnevaid mõõtmisi ja läbiviidud teste selliselt, et simuleerida sõiduki asumist projektijärgses asendis.”
b)

Teine lõik asendatakse : “(2) Regioonide komitees on vabanenud neli liikmekohta ja kolm asendusliikme kohta seoses liikmete Paolo AGOSTINACCHIO (IT), Gianfranco LAMBERTI (IT), Salvatore TATARELLA (IT) ja Riccardo VENTRE (IT) ning asendusliikmete Gabriele BAGNASCO (IT), Marcello MEROI (IT) ja Roberto PELLA (IT), ametiaja lõppemisega, millest teatati nõukogule 7. oktoobril 2004,” järgmisega : “(2) Regioonide komitees on vabanenud kolm liikmekohta ja neli asendusliikme kohta seoses liikmete Paolo AGOSTINACCHIO (IT), Gianfranco LAMBERTI (IT) ja Riccardo VENTRE (IT) ning asendusliikmete Gabriele BAGNASCO (IT), Marcello MEROI (IT), Roberto PELLA (IT) ja Salvatore TATARELLA (IT) ametiaja lõppemisega, millest teatati nõukogule 7. oktoobril 2004,”
Komisjoni otsus,

5. november 2003,

millega muudetakse Euroopa väärtpaberikomitee loomist käsitlevat otsust 2001/528/EÜ

(EMPs kohaldatav tekst)

(2004/8/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut

ning arvestades järgmist:

(1) 2001. aasta juunis võttis komisjon vastu otsused 2001/527/EÜ [1] ja 2001/528/EÜ, [2] millega luuakse vastavalt Euroopa väärtpaberituru reguleerijate komitee ja Euroopa väärtpaberikomitee.

(2) Otsusega 2001/528/EÜ loodi nõuandva pädevusega Euroopa väärtpaberikomitee. Vastavalt Euroopa Parlamendi ja nõukogu 28. jaanuari 2003. aasta direktiivile 2003/6/EÜ siseringitehingute ja turuga manipuleerimise (turu kuritarvitamise) kohta [3] võib Euroopa väärtpaberikomitee tegutseda regulatiivkomiteena nõukogu 28. juuni 1999. aasta otsuse 1999/468/EÜ, millega kehtestatakse komisjoni rakendusvolituste kasutamise menetlused, [4] tähenduses.

(3) Oma 5. veebruari ja 21. novembri 2002. aasta resolutsioonides kiitis Euroopa Parlament heaks neljatasandilise reguleeriva raamistiku, mida toetati Euroopa väärtpaberiturgude reguleerimist uurinud tarkade komitee lõpparuandes, ning kutsus üles laiendama selle lähenemisviisi mõningaid aspekte pangandussektorile ja kindlustussektorile, tingimusel, et nõukogu võtab reformimiskohustuse, et tagada nõuetekohane institutsionaalne tasakaal.

(4) 3. detsembril 2002 kutsus nõukogu komisjoni astuma samme, et anda nõukogu 20. detsembri 1985. aasta direktiiviga 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta, [5] nagu seda on viimati muudetud Euroopa Parlamendi ja nõukogu direktiiviga 2001/108/EÜ, [6] loodud avatud investeerimisfondide kontaktkomitee praegused ülesanded ja volitused üle väärtpaberite valdkonnas juba loodud struktuuridele.

(5) Komisjon on teinud ettepaneku nõukogu ja Euroopa Parlamendi direktiivi kohta, millega muu hulgas muudetakse direktiivi 85/611/EMÜ, et jätta välja selle direktiivi artikliga 53 ette nähtud avatud investeerimisfondide kontaktkomitee ülesanded ning anda sama direktiivi artiklis 53a sätestatud ülesanded üle Euroopa väärtpaberikomiteele.

(6) Selline muudatus nõuab samasisulist ja samaaegset muudatust Euroopa väärtpaberikomitee pädevuses, nagu see on määratletud otsuse 2001/528/EÜ artiklis 2,

ON VASTU VÕTNUD JÄRGMISE OTSUSE:

Artikkel 1

Otsust 2001/528/EÜ muudetakse järgmiselt.

Artikkel 2 asendatakse järgmisega:

"Artikkel 2

Komitee ülesanne on nõustada komisjoni väärtpaberipoliitika küsimustes ning komisjoni poolt väärtpaberite valdkonnas, sealhulgas avatud investeerimisfondidega (UCITS) seoses vastu võetavate eelnõude osas."

Artikkel 2

Käesolev otsus jõustub samal päeval, mil jõustub mis tahes direktiiv, millega muudetakse avatud investeerimisfondide kontaktkomitee ülesandeid, andes need üle Euroopa väärtpaberikomiteele.

Brüssel, 5. november 2003

Komisjoni nimel

komisjoni liige

Frederik Bolkestein

[1] EÜT L 191, 13.7.2001, lk 43.

[2] EÜT L 191, 13.7.2001, lk 45.

[3] ELT L 96, 12.4.2003, lk 16.

[4] EÜT L 184, 17.7.1999, lk 23.

[5] EÜT L 375, 31.12.1985, lk 3.

[6] EÜT L 41, 13.2.2002, lk 35.

--------------------------------------------------
Komisjoni otsus,

22. detsember 2003,

millega muudetakse otsust 2002/657/EÜ nõutavate tulemuslikkuse miinimummäärade (MRPL) kehtestamise kohta teatavatele jääkidele loomset päritolu toidus

(teatavaks tehtud numbri K(2003) 4961 all)

(EMPs kohaldatav tekst)

(2004/25/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. aprilli 1996. aasta direktiivi 96/23/EÜ teatavate elusloomades ja loomsetes toodetes esinevate ainete ja ainejääkide seiremeetmete kohta ning direktiivide 85/358/EMÜ ja 86/469/EMÜ ning otsuste 89/187/EMÜ ja 91/664/EMÜ kehtetuks tunnistamise kohta, [1] viimati muudetud määrusega(EÜ) nr 806/2003, [2] eriti selle artikli 15 lõike 1 teist lõiku,

ning arvestades järgmist:

(1) Jääkide esinemine loomsetes saadustes on tervisekaitse probleem. Komisjoni 12. augusti 2002. aasta otsus 2002/657/EÜ, millega rakendatakse nõukogu direktiivi 96/23/EÜ analüüsimeetodite tulemuslikkuse ja tulemuste tõlgendamise kohta, [3] mida on muudetud otsusega 2003/181/EÜ, [4] sätestab analüüsimeetodite tulemuslikkuse miinimummäärade (MRPL) progresseeruva kehtestamise menetluse, mida kasutatakse nende ainete kindlaksmääramiseks, mille kasutamise kohta ühenduses pole luba antud või mille kasutamine on konkreetselt keelatud.

(2) Kuna on leitud farmakoloogilise toimeaine malahhiitrohelise jääke, mille kasutamiseks toiduloomade veterinaarravimites pole ühenduses luba antud, samuti on leitud nimetatud aine metaboliidi leukomalahhiitrohelise jääke akvakultuuritoodetest, siis on pärast konsulteerimist ühenduse referentlaborite, siseriiklike referentlaborite ja liikmesriikidega kokku lepitud kõnealuse aine ühtlustatud MRPL taseme osas.

(3) On vaja sätestada ühtlustatud tasemed kõnealuse aine kontrolliks, et tagada samal tasemel tarbijakaitse ühenduse kõikides osades.

(4) Otsust 2002/657/EÜ tuleks seetõttu vastavalt muuta.

(5) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 2002/657/EÜ muudetakse järgnevalt:

1. Artikkel 4 asendatakse järgnevaga:

"Artikkel 4

Liikmesriigid tagavad, et järgmiste ainete avastamiseks kasutatavad analüüsimeetodid vastavad II lisas sätestatud nõutavatele tulemuslikkuse miinimummääradele (MRPL), vastavalt kõnealuses lisas osutatud tabelitele:

a) kloramfenikool

b) nitrofuraani metaboliidid

c) medroksüprogesteroon

d) malahhiitroheline."

2. Otsuse 2002/657/EÜ II lisa muudetakse vastavalt käesoleva otsuse lisale.

Artikkel 2

Käesolev otsus on adresseeritud liikmesriikidele.

Brüssel, 22. detsember 2003

Komisjoni nimel

komisjoni liige

David Byrne

[1] EÜT L 125, 23.5.1996, lk 10.

[2] ELT L 122, 16.5.2003, lk 1.

[3] EÜT L 221, 17.8.2002, lk 8.

[4] ELT L 71, 15.3.2003, lk 17.

--------------------------------------------------

LISA

Komisjoni otsust 2002/657/EÜ muudetakse järgnevalt:

II lisasse lisatakse alljärgnev rida:

"Aine ja/või metaboliit | Tabelid | MRPL |

Malahhiitrohelise ja leukomalahhiitrohelise summa | Akvakultuuritoodete liha | 2 µg/kg" |

--------------------------------------------------
Euroopa Liidu Teataja L 005 , 09/01/2004 Lk 0084 - 0084



Komisjoni otsus, 23. detsember 2003, millega muudetakse otsust 2003/812/EÜ, milles koostatakse loetelud nende kolmandate riikide kohta, millest liikmesriigid lubavad importida teatavaid inimtoiduks ettenähtud tooteid vastavalt nõukogu direktiivile 92/118/EMÜ (teatavaks tehtud numbri K(2003) 5046 all) (EMPs kohaldatav tekst) (2004/19/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A(1) lisa ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud otsusega 2003/722/EÜ, [2] eriti selle artikli 10 lõike 2 punkti a, ning arvestades järgmist: (1) Komisjoni otsuses 2003/812/EÜ [3] koostatakse loetelud nende kolmandate riikide kohta, millest liikmesriigid lubavad importida teatavaid inimtoiduks ettenähtud tooteid vastavalt nõukogu direktiivile 92/118/EMÜ. (2) Jõustamaks seda õigusakti samaaegselt muude õigusaktidega, milles koostatakse riikide nimekirjad ja kehtestatakse sertifitseerimisnõuded muuks otstarbeks kui inimtoiduks ettenähtud loomsetele kõrvalsaadustele, tuleb otsuse 2003/812/EÜ kohaldamise kuupäev edasi lükata 1. jaanuarilt 2004. aastalt 1. maile 2004. (3) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2003/812/EÜ artiklis 3 asendatakse kuupäev "1. jaanuar 2004" kuupäevaga "1. mai 2004". Artikkel 2 Käesolev otsus on adresseeritud liikmesriikidele. Brüssel, 23. detsember 2003 Komisjoni nimel komisjoni liige David Byrne [1] EÜT L 62, 15.3.1993, lk 49. [2] ELT L 260, 11.10.2003, lk 21. [3] ELT L 305, 22.11.2003, lk 17. --------------------------------------------------
Euroopa Liidu Teataja L 017 , 24/01/2004 Lk 0023 - 0024



Nõukogu otsus, 17. detsember 2003, mis käsitleb lepingu sõlmimist Euroopa Ühenduse ja Hiina Rahvavabariigi Hongkongi erihalduspiirkonna valitsuse vahel elamisloata isikute tagasivõtmise kohta (2004/80/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 63 lõike 3 punkti b koos artikli 300 lõike 2 esimese lõigu teise lausega, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades järgmist: (1) Komisjon on pidanud ühenduse nimel läbirääkimisi lepingu sõlmimise üle Hiina Rahvavabariigi Hongkongi erihalduspiirkonna valitsusega elamisloata isikute tagasivõtmise kohta. (2) Euroopa Ühenduse poolt kirjutati leping nõukogu 23. septembri 2002. aasta otsuse kohaselt alla 27. novembril 2002, võimalusega sõlmida see hilisemal kuupäeval. (3) Kõnesolev leping tuleks heaks kiita. (4) Lepinguga loodi ühiskomitee, kes võib teha õiguslikku jõudu omavaid otsuseid, ning seetõttu on vaja nimetada komiteesse ühenduse esindajad ja kehtestada ühenduse seisukohtade vastuvõtmise kord. (5) Euroopa Liidu lepingule ja Euroopa Ühenduse asutamislepingule lisatud Ühendkuningriigi ja Iirimaa seisukohta käsitleva protokolli artikli 3 kohaselt teatasid need liikmesriigid oma soovist osaleda käesoleva otsuse vastuvõtmises ja kohaldamises. (6) Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel, mistõttu see ei ole tema suhtes siduv ega kohaldatav, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse nimel heaks Euroopa Ühenduse ja Hiina Rahvavabariigi Hongkongi erihalduspiirkonna valitsuse vaheline leping elamisloata isikute tagasivõtmise kohta. Lepingu tekst on lisatud käesolevale otsusele. Artikkel 2 Nõukogu eesistuja esitab kõnealuse lepingu [2] artikli 20 lõikega 2 ettenähtud teatise. Artikkel 3 Ühendust esindab lepingu artikliga 17 moodustatud ühiskomitees komisjon, keda abistavad liikmesriikide eksperdid. Artikkel 4 Ühenduse seisukoha ühiskomitees seoses selle töökorra vastuvõtmisega lepingu artikli 17 lõike 5 kohaselt võtab komisjon vastu pärast konsulteerimist nõukogu poolt määratud erikomiteega. Ühenduse seisukoha kõigi muude ühiskomitee otsuste suhtes võtab komisjoni ettepaneku põhjal kvalifitseeritud häälteenamusega vastu nõukogu. Artikkel 5 Käesolev otsus avaldatakse Euroopa Liidu Teatajas. Artikkel 6 Käesolev otsus on vastavalt Euroopa Ühenduse asutamislepingule adresseeritud liikmesriikidele. Brüssel, 17. detsember 2003 Nõukogu nimel eesistuja G. Alemanno [1] Arvamus on esitatud 19. septembril 2002 (Euroopa Liidu Teatajas seni avaldamata). [2] Nõukogu peasekretariaat avaldab kokkuleppe jõustumise kuupäeva Euroopa Liidu Teatajas. --------------------------------------------------
Euroopa Liidu Teataja L 016 , 23/01/2004 Lk 0065 - 0065



Nõukogu otsus 2004/75/ÜVJP, 11. detsember 2003, mis käsitleb Euroopa Liidu ja endise Jugoslaavia Makedoonia Vabariigi vahelise kokkuleppe sõlmimist Euroopa Liidu politseimissiooni (EUPOL "Proxima") staatuse ja tegevuse kohta endises Jugoslaavia Makedoonia Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu võttis 29. septembril 2003. aastal vastu ühismeetme 2003/681/ÜVJP Euroopa Liidu politseimissiooni kohta endises Jugoslaavia Makedoonia Vabariigis (EUPOL "Proxima"). [1] (2) Nimetatud ühismeetme artiklis 13 sätestatakse, et EUPOL "Proxima" personali staatus endises Jugoslaavia Makedoonia Vabariigis, kaasa arvatud privileegid, immuniteedid ja lisatagatised, mida on vaja EUPOL "Proxima" ülesannete täitmiseks ja tõrgeteta toimimiseks, lepitakse kokku Euroopa Liidu lepingu artiklis 24 sätestatud korra kohaselt. (3) Pärast nõukogu 24. novembri 2003. aasta otsust, millega kõrge esindajana tegutseval peasekretäril, kes abistab eesistujariiki, lubatakse alustada enda nimel läbirääkimisi, arutas kõrge esindajana tegutsev peasekretär, kes abistab eesistujariiki, endise Jugoslaavia Makedoonia Vabariigi valitsusega läbi kokkuleppe Euroopa Liidu politseimissiooni (EUPOL "Proxima") staatuse ja tegevuse kohta endises Jugoslaavia Makedoonia Vabariigis. (4) Kõnealune kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Euroopa Liidu ja endise Jugoslaavia Makedoonia Vabariigi vaheline kokkulepe Euroopa Liidu politseimissiooni (EUPOL "Proxima") staatuse ja tegevuse kohta endises Jugoslaavia Makedoonia Vabariigis kiidetakse Euroopa Liidu nimel heaks. Kokkuleppe tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud Euroopa Liidu suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Liidu Teatajas. Artikkel 4 Käesolev otsus jõustub selle vastuvõtmise päeval. Brüssel, 11. detsember 2003 Nõukogu nimel eesistuja F. Frattini [1] ELT L 249, 1.10.2003, lk 66. --------------------------------------------------
Euroopa Liidu Teataja L 012 , 17/01/2004 Lk 0053 - 0053



Nõukogu otsus 2004/61/ÜVJP, 26. mai 2003, mis käsitleb Euroopa Liidu ja Eesti Vabariigi vahelise lepingu sõlmimist Slovaki Vabariigi relvajõudude osalemise kohta Euroopa Liidu juhitavates vägedes endises Jugoslaavia Makedoonia Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu võttis 27. jaanuaril 2003. aastal vastu ühismeetme 2003/92/ÜVJP Euroopa Liidu sõjalise operatsiooni kohta endises Jugoslaavia Makedoonia Vabariigis. [1] (2) Kõnealuse ühismeetme artiklis 8 on sätestatud, et kolmandate riikide osalemist käsitlev üksikasjalik kord kehtestatakse lepingutega vastavalt Euroopa Liidu lepingu artiklile 24. (3) Pärast nõukogu 18. märtsi 2003. aasta otsust, millega volitatakse kõrge esindajana tegutsevat peasekretäri alustama läbirääkimisi, pidas kõrge esindajana tegutsev peasekretär Slovaki Vabariigiga läbirääkimisi lepingu osas, mis käsitleb Slovaki Vabariigi relvajõudude osalemist Euroopa Liidu juhitavates vägedes endises Jugoslaavia Makedoonia Vabariigis. (4) Käesolev leping tuleks heaks kiita, ON TEINUD JÄRGMISE OTSUSE: Artikkel 1 Euroopa Liidu ja Slovaki Vabariigi vaheline leping Slovaki Vabariigi relvajõudude osalemise kohta Euroopa Liidu juhitavates vägedes endises Jugoslaavia Makedoonia Vabariigis kiidetakse Euroopa Liidu nimel heaks. Lepingu tekst on lisatud käesolevale otsusele. Artikkel 2 Nõukogu eesistujale antakse käesolevaga volitus määrata isik, kellel on õigus Euroopa Liidu suhtes siduvale lepingule alla kirjutada. Artikkel 3 Käesolev otsus avaldatakse Euroopa Liidu Teatajas. Artikkel 4 Käesolev otsus jõustub selle vastuvõtmise päeval. Brüssel, 26. mai 2003 Nõukogu nimel eesistuja G. Drys [1] ELT L 34, 12.2.2003, lk 26. --------------------------------------------------
Euroopa Liidu Teataja L 013 , 20/01/2004 Lk 0043 - 0043



Komisjoni otsus, 6. jaanuar 2004, millega muudetakse teist korda otsust 2000/807/EÜ, et võtta arvesse muudetud regioone Hollandis (teatavaks tehtud numbri K(2003) 5312 all) (EMPs kohaldatav tekst) (2004/67/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses, [1] eriti selle artiklit 5, ning arvestades järgmist: (1) Komisjoni otsusega 2000/807/EÜ [2] kehtestatakse kodeeritud vorm ja koodid loomahaigustest teatamiseks vastavalt direktiivile 82/894/EMÜ. (2) Loomahaiguste tõrjeplaanide arendamise ajal muutis Holland riigisiseseid regioone. Uute regioonide piirid pandi paika nii, et haiguspuhangu korral oleks neid regioone lihtsam kontrollida. Regioonide kohandamine Hollandis mõjutab loomahaigustest teatamise süsteemi (ADNS), mis on sätestatud otsusega 2000/807/EÜ. Seega peavad uued regioonid (eraldatud osad) asendama ADNSi olemasolevaid regioone. (3) Seetõttu tuleks vastavalt muuta otsust 2000/807/EÜ. (4) Edastatud teabe konfidentsiaalsuse kaitsmise huvides ei tohiks käesoleva otsuse lisa trükis avaldada. (5) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2000/807/EÜ V lisa muudetakse vastavalt käesoleva otsuse lisale. Artikkel 2 Käesolevat otsust kohaldatakse alates 1. jaanuarist 2004. Artikkel 3 Käesolev otsus on adresseeritud liikmesriikidele. Brüssel, 6. jaanuar 2004 Komisjoni nimel komisjoni liige David Byrne [1] EÜT L 378, 31.12.1982, lk 58. Direktiivi on viimati muudetud määrusega (EÜ) nr 807/2003 (ELT L 122, 16.5.2003, lk 36). [2] EÜT L 326, 22.12.2000, lk 80. Otsust on muudetud otsusega 2002/807/EÜ (EÜT L 279, 17.10.2002, lk 50). --------------------------------------------------
Euroopa Liidu Teataja L 009 , 15/01/2004 Lk 0021 - 0021



Nõukogu otsus 2004/42/EÜ, 27. oktoober 2003, lepingu sõlmimise kohta Euroopa Ühenduse ja Venemaa Föderatsiooni vahel, millega muudetakse 9. juuli 2002. aasta lepingut Euroopa Söe- ja Teraseühenduse ning Venemaa Föderatsiooni vahel teatud terastoodete kaubanduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõiguga ja artikli 300 lõike 3 esimese lõiguga, võttes arvesse komisjoni ettepanekut, ning arvestades järgmist: (1) Partnerlus- ja koostööleping, mis kehtestab partnerluse ühelt poolt Euroopa ühenduste ja nende liikmesriikide ning teiselt poolt Venemaa Föderatsiooni vahel, [1] jõustus 1. detsembril 1997. (2) Partnerlus- ja koostöölepingu artikkel 21 sätestab, et toodete kaubandust Euroopa Söe- ja Teraseühenduses (edaspidi "ESTÜ") reguleeritakse selle III jaotise, välja arvatud artikkel 15, ning üksiklepingu sätete järgi. (3) 9. juulil 2002 sõlmisid ESTÜ ja Venemaa Föderatsiooni valitsus asjakohase kaubanduslepingu teatud terastoodete kohta, [2] mis kiideti ESTÜ nimel heaks komisjoni otsusega 2002/603/ESTÜ. [3] (4) ESTÜ asutamisleping aegus 23. juulil 2002. Lepingu artikli 10 lõike 2 kohaselt leppisid pooled teatud terastoodete kaubanduse suhtes kokku, et seda tuleks jätkata ning kõik õigused ja kohustused peaksid pärast lepingu kehtivuse lõppemist säilima. (5) Eespool nimetatud lepingu kooskõlastatud protokolli nr 2 kohaselt alustasid pooled läbirääkimisi ning jõudsid järeldusele, et kaubandustoodete lepingujärgset reguleerimist tuleb laiendada ka tootegruppidele SA5 ja SA6 koos vastavate kvantitatiivsete piirangutega. ON VASTU VÕTNUD JÄRGMISE OTSUSE: Artikkel 1 1. Käesolevaga kiidetakse ühenduse nimel heaks leping Euroopa Ühenduse ja Venemaa Föderatsiooni vahel, millega muudetakse 9. juuli 2002. aasta lepingut Euroopa Söe- ja Teraseühenduse ning Venemaa Föderatsiooni vahel teatud terastoodete kaubanduse kohta. 2. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isikud, kellel on õigus artiklis 1 nimetatud kokkulepe allkirjastada. Luxembourg, 27. oktoober 2003 Nõukogu nimel eesistuja A. Matteoli [1] EÜT L 327, 28.11.1997, lk 3. [2] EÜT L 195, 24.7.2002, lk 55. [3] EÜT L 195, 24.7.2002, lk 54. --------------------------------------------------